Flyt til Danmarks fodboldlandshold (herrer). Flytteforslaget er med baggrund i ligestilling og er stærkt inspireret af artiklen Danmarks håndboldlandshold (herrer) og artikelstrukturen for håndbold. Hvis vi vedtager flytteforslaget, så betyder det, at der også skal flyttes artikler om andre fodboldlandshold. -- () 6. apr 2017, 23:54 (CEST)
Nej det kan aldrig blive til Danmarks herrelandshold i fodbold, for dem er der flere af. Det kan være Danmarks A-herrelandshold eller Danmarks A-landshold (herrer). Tøndemageren du må argumentere noget bedre :-) -- () 28. apr 2017, 16:44 (CEST)
What? Skal jeg argumentere bedre? Jeg kommer med referencer til både vores nuværende politik, samt hvad DBU selv vælger at gøre? Dernæst så er det kun ET herrelandshold i fodbold, de andre du tænker på hedder U/XX-fodboldlandshold, Ligalandsholdet eller Danmark OL-Landshold. Så igen, ud fra da.wikis nuværende politik (læs gerne ), så skal artiklen hedde det flest dansktalende finde naturligt, og det er "Danmarks Fodboldlandshold", da dette refererer til herrerne. Hvis vi ændrer i dette, begynder vi at påvirke det danske sprog, og det er ikke meningen med da.wiki - vi skal blot følge den måde hvorpå det danske sprog fungerer. Så hvis du vil have at jeg skal argumentere bedre, kan jeg kun formode at du ikke har læst alt hvad jeg har skrevet. mvh () 28. apr 2017, 16:54 (CEST)
Seriøst på Facebook er navnet "Landsholdet", men hvis vi bruger den navngivning bliver det til Landsholdet. Vi må være seriøse og læse, hvad de skriver når de uddyber lidt mere. Men ok, hvis vi følger den argumentation, så siger vi jo, at landshold i andre sportsgrene er andenrangslandshold, især hvis det er kvindelandshold. Det er en meget nedladende attitude, du har der. At DBU vælger den løsning er deres valg, men der er andre forbund end DBU, fx DGI. Det skal vi som encyklopædi være opmærksomme på og navngive efter. Kom nu ind i kampen!! -- () 28. apr 2017, 17:08 (CEST)
Jeg har aldrig, og kommer aldrig, til at sige at andre landshold, i andre sportsgrene er andenrangs - og vil bestemt ikke beskyldes for hverken den holdning eller den attitude! Focus on the ball, not player! Forhold dig nu bare til mit første argument - nemlig det der bunder i , fremfor at bruge stråmænd. Forhold dig desuden til ALT hvad jeg skriver, gider ikke bruge tid på . Den primære betydning af "Danmarks fodboldlandshold" er herrelandsholdet, hvorfor der IKKE er grundlag for at flytte artiklen i følge WP:NAVN. mvh () 28. apr 2017, 17:16 (CEST)
Hvis du dykker en smule ned i reglerne så ser du punkt 5: "Brug de mest almindelige navne på steder, personer, ting og lignende, men forsøg også at undgå konflikter med andre emner. Det kan desværre ikke undgås at der bliver navnekonflikter, da mange ord på dansk har flere betydninger. Blandt andet derfor har softwaren en indbygget mulighed for at behandle disse sider med flertydige titler." Ergo der opfordres til at undgå disse navnekonflikter ved brug af flertydig-artikler. Spar os venligst for din arrogance, flytteforslaget er næsten en måned gammelt. Normalt søger brugere konsensus, men det ser ud til, at du søger, at være på tværs uden et ønske om en seriøs dialog. -- () 28. apr 2017, 17:39 (CEST)
Hvis du/I skal blive personlig(e), kan I diskutere videre på en af jeres brugerdiskussioner. Denne side handler om en artikel, der foreslås flyttet. - ( • ) d. 28. apr 2017, 17:52 (CEST)
Jeg er helt enig og stopper diskussionen. Fokus skal være på flytteforslaget. -- () 28. apr 2017, 18:11 (CEST)
Tak Sarrus. Hvis jeg har været personlig, undskylder jeg. Men med det sagt, så opfordres der til at undgå navnekonflikter, såfremt der ikke er en primær betydning. Primær betydning går forud for alt idet "artiklerne skal hedde det som de fleste dansktalende vil finde naturligt, samtidig med at henvisninger til disse sider kan laves naturligt og uden alt for mange problemer." Ved at påsætte et fuldstændigt unødvendigt (herre) efter "Danmarks fodboldlandshold", påsætter vi et henvisningsproblem. Det eneste argument der er en smule gyldigt, i min optik, er at DBU selv kalder det Herrelandsholdet, hvorfor det kan blive "Danmarks Herrelandshold i fodbold", men da den primære betydning af "Danmarks fodboldlandshold" stadig er herresiden, ser jeg dette som værende undreordnet. At bringe ligestilling i spil som et argument, er i min optik, skudt mere end almindeligt ved siden af. Jeg foreslår derfor dette tages op på landsbybrønden, da der er noget principielt i diskussionen, før en eventuel konklusion laves. mvh () 28. apr 2017, 18:49 (CEST)
Det var de sidste to sætninger i indlægget over det jeg skrev, der fik mig til at reagere. - ( • ) d. 28. apr 2017, 19:53 (CEST)
Jeg vil forresten henvise til i forhold til "markant flertal". Skulle der ikke komme flere tilkendegivelser, så hedder den 28,6 % vs. 71,4 % procent. Førnævnte anbefaler mere end 75 % for markant flertal, hvilket vi ikke er oppe på - især ikke set i lyset af de få tilbagemeldinger der er kommet indtil videre. mvh () 29. apr 2017, 10:07 (CEST)
, jeg er glad for, at du tilkendegiver din holdning, men jeg er ærgerlig over, at du ikke kan støtte forslaget. Hvad mener du så, vi kan gøre for ligestilling? -- () 29. apr 2017, 13:44 (CEST)
 @Patchfinder: Som med alle andre ting: bestræbe os på at være neutrale, og ikke tage intiativer på en "sags" vegne, hvor der ikke er en presserende grund, - det mener jeg ikke er tilfældet her. - () 29. apr 2017, 13:52 (CEST)
Jeg må så acceptere, at der mangler opbakning til mit forslag. -- () 29. apr 2017, 14:34 (CEST)
 Kommentar - Lidt off-topic, så synes jeg, at det er svært at få skabt nogen interesse for f.eks. fodbold for kvinder og cykling for kvinder, når de forskellige tv-kanaler ikke viser interesse for at vise fra fodboldkampe i kvindernes divisioner, og f.eks. heller ikke viser kvindernes cykling, selv om vi i øjeblikket har en dansk kvinde, Amalie Dideriksen, som forsvarende verdensmester og som kører i verdensmestertrøjen til de forskellige World Tour cykelløb. Begge disse sportsgrene var oprindelig mandsdominerede, men kvinderne er begyndt at være med som professionelle også i disse sportsgrene. Der ser ud til, at der er voksende interesse for kvindefodbold i f.eks. Tyskland, hvor f.eks. et af topholdene der, FC Bayern München (kvinder), har en kapacitet på 12.500 i deres stadion, og hvis spillere kommer fra forskellige lande i Europa og også udenfor Europa. Men som nævnt, så er interessen for mændenes fodbold og cykelsport meget større end for kvindernes. Som flere har nævnt, så synes jeg heller ikke, at det er Wikipedias opgave at ændre på virkeligheden. Men vi kan jo hver især, hvis vi har interesse for det - eller synes at der bør skrives mere om kvinderne i sportens verden, gøre noget ved det ved at skrive om disse emner. () 1. maj 2017, 13:11 (CEST)
